शरीर में कोलेस्ट्रॉल की मात्रा बढ़ जाने पर सेहत से जुड़ी कई परेशानियां होने लगती है। यदि इन पर समय रहते ध्यान नहीं दिया जाता है तो आगे चलकर हमें कई गंभीर बीमारियों का सामना करना पड़ सकता है। जब शरीर में कोलेस्ट्रॉल की मात्रा बढ़ती है तो कुछ लक्षण भी दिखने लगते हैं। कोलेस्ट्रॉल बढ़ने पर सीने में दर्द उठने की परेशानी हो सकती है। थोड़े-थोड़े दिनों के अंतराल पर यदि आपके सीने में दर्द होता है तो यह कोलेस्ट्रॉल बढ़ने का लक्षण हो सकता है। कोलेस्ट्रॉल के बढ़ने पर हमारा वजन अचानक से बढ़ने लगता है। जब आपका वजन अचानक से बढ़ना शुरू हो जाए तब आपको कोलेस्ट्रॉल की जांच जरूर करा लेना चाहिए क्योंकि तेजी से वजन बढ़ना कोलेस्ट्रॉल बढ़ने का लक्षण होता है। यदि आपकी त्वचा की ऊपरी परत पर पीले चकते नजर आने लगते हैं तो यह भी कोलेस्ट्रॉल बढ़ने का एक लक्षण है। आमतौर पर हम सभी को पसीना आता है लेकिन बहुत ज्यादा पसीना आना कोलेस्ट्रॉल बढ़ने का एक लक्षण हो सकता है। पैरों में दर्द होना, शरीर के अलग-अलग हिस्सों में दर्द होना और किसी कार्य को करते समय जल्दी थक जाना भी कोलेस्ट्रॉल बढ़ने के लक्षण हो सकते हैं।